text: বাংলাদেশ সেতু কর্তৃপক্ষ (বাসেক) একটি স্বায়ত্তশাসিত সংস্থা, যা বাংলাদেশে সেতু, সুড়ঙ্গপথ, ফ্লাইওভার এবং ওভার পাস নির্মাণ ও রক্ষণাবেক্ষণের জন্য 	
  দায়িত্বপ্রাপ্ত। এর সদর দপ্তর ঢাকা অবস্থিত। এটি সড়ক পরিবহন ও সেতু মন্ত্রণালয়ের অধীনস্থ। এর দপ্তর ঢাকাস্থ বনানীতে অবস্থিত।
  
  ইতিহাস 
  ১৯৮৫ সালে সৃষ্ট যমুনা বহুমুখী সেতু কর্তৃপক্ষের কার্যপরিধি বৃদ্ধি এবং পুনর্গঠন করে ২০০৯ সালের ৫৬ নং আইন দ্বারা বাংলাদেশ সেতু কর্তৃপক্ষ গঠন করা হয়। সেতু বিভাগের সচিব পদাধিকারবলে বাংলাদেশ সেতু কর্তৃপক্ষের নির্বাহী পরিচালকের দায়িত্ব পালন করেন।
  
  চলমান প্রকল্পসমূহ
  ১। পদ্মা বহুমুখী সেতু নির্মাণ প্রকল্প
  
  ২। ঢাকা এলিভেটেড এক্সপ্রেসওয়ে প্রজেক্ট
  
  ৩। সাপোর্ট টু ঢাকা এলিভেটেড এক্সপ্রেসওয়ে প্রজেক্ট
  
  ৪। কর্ণফুলী নদীর তলদেশে বহুলেইন টানেল নির্মাণ
  
  ৫। গ্রেটার ঢাকা সাসটেইনেবল আরবান ট্রান্সপোর্ট প্রকল্প (বিআরটি, গাজীপুর-এয়ারপোর্ট[বাংলাদেশ সেতু কর্তৃপক্ষ অংশ])
  
  ৬। ঢাকা-আশুলিয়া এলিভেটেড এক্সপ্রেসওয়ে প্রকল্প
  
  ৭। ঢাকা শহরে সাবওয়ে নির্মাণে সম্ভাব্যতা সমীক্ষা প্রকল্প
  
  ৮। ৫ সেতু সম্ভাব্যতা সমীক্ষা প্রকল্প
  
   পটুয়াখালী- আমতলী- বরগুনা- কাকচিরা সড়কে (R-880) পায়রা নদীর উপর সেতু নির্মাণ
   বাকেরগঞ্জ- বাউফল উপজেলা সড়কে (Z8806 & 8044) কারখানা নদীর ওপর সেতু নির্মাণ
   ভুলতা-আড়াই হাজার-বাঞ্ছারামপুর সড়কে (R-203) মেঘনা নদীর উপর সেতু নির্মাণ
   বরিশাল-ভোলা সড়কে তেতুলিয়া ও কালাবদর নদীর উপর সেতু নির্মাণ
   পটুয়াখালী- আমতলী- বরগুনা- কাকচিরা সড়কে (R-880) বিষখালী নদীর ওপর সেতু নির্মাণ
  
  ৯। সাসেক সড়ক সংযোগ প্রকল্প-II (এলেঙ্গা-হাটিকামরুল-রংপুর মহাসড়ক চার লেনে উন্নীতকরণ) (সেতু কর্তৃপক্ষ অংশ ৩৪ কিলোমিটার)
  
  ১০। কচুয়া-বেতাগী-পটুয়াখালী-লোহানিয়া-কানাইয়া সড়কের ১৭ কিলোমিটারে পায়রা নদীর ওপর সেতু নির্মাণ
  
  তথ্যসূত্র
  
  বহিঃসংযোগ
   বাংলাদেশ সেতু কর্তৃপক্ষ আইন, ২০১৬
  
  তথ্যসূত্র 
  
  বিষয়শ্রেণী:বাংলাদেশের পরিবহন সংস্থা
  বিষয়শ্রেণী:বাংলাদেশের সরকারি সংস্থা
  বিষয়শ্রেণী:ঢাকা ভিত্তিক সংগঠন
title: বাংলাদেশ সেতু কর্তৃপক্ষ